Munzen
Munzen ass eng Uertschaft an der Gemeng Klierf. Bis Enn 2011 war et den Haaptuert vun der Gemeng Munzen, déi du mat Klierf fusionéiert huet.

Geschicht 
D'Duerf Munzen ass zanter laangem wäit iwwer seng Grenzen eraus bekannt, besonnesch wéinst senger Kierch, där hir eelsten Deeler aus dem 13. Joerhonnert sinn, oder wéinst dem Haupeschmaart, dee bis an d'17. Joerhonnert zeréckgeet.

Munzen gouf eng éischt Kéier am Joer 839 ernimmt als Muniheistati in Arduenna. Aner Nimm waren 1404 Monshusen, 1417 Moinshuis, 1419 Muynshusen, 1527 Muentzhusen a 1598 Muntzhausen. Vum Joer 986 un a bis zum Enn vum Mëttelalter war Munzen zesumme mat Housen eng eenzeg Par, awer mat zwou getrennte Verwaltungen.

Kuckeswäertes 
 de Fräiliichtmusée "A Robbesscheier", um Inventaire supplémentaire vun der Lëscht vun de klasséierte Monumenter;
 d'Parkierch vu Munzen (13. Joerhonnert bis 18. Joerhonnert), klasséiert nationaalt Monument;
 Zwou bemierkenswäert Eechen zu Munzen.

Kuckt och 
 Haupeschmaart
 Naturpark Our

Um Spaweck 

 Offiziell Säit vun der Gemeng Munzen
 Wiederstatioun zu Draufelt
 Syndicat d'Initiative de la Commune de Munshausen asbl

Uertschaften zu Lëtzebuerg

fr:Munshausen